สุรพงษ์ ตรีรัตน์

สุรพงษ์ ตรีรัตน์ อดีตรัฐมนตรีช่วยว่าการกระทรวงเศรษฐการ ในรัฐบาลจอมพล แปลก พิบูลสงคราม และอดีตสมาชิกสภาผู้แทนราษฎรจังหวัดจันทบุรี 3 สมัย

 ประวัติ 
สุรพงษ์ ตรีรัตน์ เป็นบุตรของเกิด และกิมโซ๊ะ ตรีรัตน์ เกิดที่จังหวัดจันทบุรี สำเร็จการศึกษาจากโรงเรียนอัสสัมชัญ กรุงเทพฯ และเข้าศึกษาระดับปริญาตรี ที่คณะนิติศาสตร์ มหาวิทยาลัยธรรมศาสตร์

เขาสมรสกับอุบล ตรีรัตน์ มีบุตรธิดา 8 คน

 การทำงาน 
หลังจบการศึกษาแล้ว สุรพงษ์ ได้เปิดสำนักงานทนายความตรีรัตน์ และประกอบอาชีพทนายความ ต่อมาได้ลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 และได้รับเลือกตั้งเป็นสมาชิกสภาผู้แทนราษฎรจังหวัดจันทบุรี สมัยแรก และต่อมาได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 ในนามพรรคเสรีมนังคศิลา ซึ่งนำโดยจอมพล แปลก พิบูลสงคราม และสุรพงษ์ยังได้รับการแต่งตั้งเป็นรัฐมนตรีช่วยว่าการกระทรวงเศรษฐการ ในรัฐบาลภายใต้การนำของจอมพล ป.ราชกิจจานุเบกษา,พระบรมราชโองการ ประกาศ ตั้งและแต่งตั้งรัฐมนตรี (จำนวน ๓๐ ราย) เล่ม 74 ตอน 33ก วันที่ 1 เมษายน 2500 จนกระทั่งคณะทหารได้ทำการรัฐประหารยึดอำนาจ เมื่อวันที่ 16 กันยายน พ.ศ. 2500 โดยมีจอมพล สฤษดิ์ ธนะรัชต์ ผู้บัญชาการทหารบก เป็นหัวหน้าคณะรัฐประหาร

สุรพงษ์ ได้ลงสมัครรับเลือกตั้งอีกครั้งโดยไม่สังกัดพรรคการเมือง ในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 และได้รับเลือกตั้งเป็นสมัยที่ 3 หลังจากนั้นเขาได้รับตำแหน่งนายกเทศมนตรีนครกรุงเทพฯโรงพยาบาลกลาง คนสุดท้ายก่อนจะเปลี่ยนตำแหน่งเป็นผู้ว่าราชการกรุงเทพมหานคร

จากนั้นเขาได้รับแต่งตั้งเป็นสมาชิกวุฒิสภา ในปี พ.ศ. 2511

 เครื่องราชอิสริยาภรณ์ 
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๘๑ ตอนที่ ๑๑๘ ง ฉบับพิเศษ หน้า ๒๒, ๑๗ ธันวาคม ๒๕๐๗
ราชกิจจานุเบกษา, แจ้งความสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๗๘ ตอนที่ ๑๐๔ ง ฉบับพิเศษ หน้า ๖๙๓, ๑๕ ธันวาคม ๒๕๐๔

 อ้างอิง 

หมวดหมู่:บุคคลจากอำเภอเมืองจันทบุรี
หมวดหมู่:ทนายความชาวไทย
หมวดหมู่:นักการเมืองจากจังหวัดจันทบุรี
หมวดหมู่:สมาชิกสภาผู้แทนราษฎรจังหวัดจันทบุรี
หมวดหมู่:สมาชิกวุฒิสภาไทยแบบแต่งตั้ง
หมวดหมู่:นายกเทศมนตรีนครกรุงเทพฯ
หมวดหมู่:พรรคเสรีมนังคศิลา
หมวดหมู่:พรรคสังคมชาตินิยม
หมวดหมู่:บุคคลจากโรงเรียนอัสสัมชัญ
หมวดหมู่:บุคคลจากคณะนิติศาสตร์ มหาวิทยาลัยธรรมศาสตร์
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ท.ช.